Shadow Racing Cars

Shadow Racing Cars oli brittiläinen F1-talli, joka kilpaili Formula 1:ssä kausina –. Muutaman kerran talli säväytti nopeudellaan, muuta muuten se ei menestynytkään kovin hyvin. Talli kilpaili myös Formula 5000-sarjassa, jossa se voitti kerran.
Historia.
Alkuvaiheet.
Ennen Formula 1:iä Shadowin perustaja Don Nichols ajatti autojaan Yhdysvaltojen CanAm-sarjassa 1970-luvun alussa kuljettajanaan Jackie Oliver ja sponsorinaan Universal Oil Products (UOP). Ensimmäisellä kaudellaan talli ajoi Tony Southgaten suunnittelemaa DN1-autoa, jota Graham Hillin perustama Embassy Hill-käytti samalla kaudella. Talli ajoi kauden aikana kahdesti palkintokorokkeelle, kun George Follmer oli kolmas Espanjassa ja Oliver kolmas Kanadassa. Talli sijoittui lopputuloksissa kahdeksanneksi.
Seuraavalla kaudella Oliver ajoi tallin autoilla vain CanAm-sarjassa ja voitti sarjan mestaruuden, minkä vuoksi tallin kuljettajiksi vaihtuivat Peter Revson ja Jean-Pierre Jarier. Revson kuoli Etelä-Afrikan osakilpailussa Kyalamissa suoritetuissa testeissä, kun hänen autonsa etujousitus hajosi, auto pyörähti ympäri mutkassa ja syttyi tuleen, minkä seurauksena hän sai vakavia vaurioita eikä ehtinyt sairaalahoitoon. Jarier ajoi kauden aikana kerran palkintokorokkeelle, kun hän sijoittui Monacon osakilpailussa kolmanneksi. Talli oli lopputuloksissa jälleen kahdeksas.
Menestystä ja menetyksiä.
Kaudella Jarier jatkoi tallissa ja sai uudeksi tallikaverikseen Tom Prycen. Kauden avausosakilpailussa Jarier ajoi paalupaikalle, mutta hän ei osallistunut kilpailun lähtöön rikkonaisen vaihdelaatikon vuoksi. Brasilian osakilpailussa Jarier ajoi myös paalupaikalle, mutta hän keskeytti ylivoimaisesta johdosta polttoainevikaan. Myös tallikaveri Prycen paalupaikka Britannian osakilpailussa päättyi keskeytykseen hänen ajettua ulos sateisella radalla. Pryce onnistui ajamaan tallin kauden ainoan palkintokorokesijoituksen sateisessa Itävallan osakilpailussa. Talli sijoittui valmistajien MM-pisteissä kuudenneksi. Pryce voitti myös samana vuonna sarjan ulkopuolisen Race of Champions -kilpailun, mutta kauden lopussa talli menetti tukijansa UOP:n.
Kaudella 1976 tallin menestys riippui kokonaan Prycen suorituksista, kun hän ajoi kauden aikana yhden palkintokorokesijan ollen kolmas kauden avausosakilpailussa ja kauden aikana vielä kahdesti pisteillä Britanniassa ja Hollannissa. Jarier sen sijaan ajoi yhden kilpailun nopeimman kierroksen, joka tuli kauden avauskilpailusta. Talli sijoittui lopputuloksissa kahdeksanneksi. Tallin rahoitus vaihteli kauden aikana, koska uuden sponsorin Tabatip Cigarillosin johtaja pidätettiin rahoitukseen liittyvien epäselvyyksien vuoksi.
Kausi 1977 oli tallille kaksijakoinen. Kaudeksi talliin valittu Formula 3 -kuljettaja Renzo Zorzi ajoi pisteille Brasiliassa. Tallin kannalta traagisin tilanne koettiin Etelä-Afrikan osakilpailussa, kun suurella vauhdilla ajanut Pryce osui Zorzin palavaa autoa sammuttamaan tulleeseen ratavirkailijaan, sai vakavan osuman palosammuttimesta päähänsä ja kuoli iskun seurauksena. Länsi-Yhdysvaltain osakilpailuun talli valitsi menehtyneen Prycen tilalle kuljettajakseen Alan Jonesin, joka ajoi kauden aikana useasti pisteille. Kauden positiivinen hetki tuli Itävallan osakilpailusta, missä Jones ajoi tallin ensimmäisen ja ainoan voiton vaihtelevissa sääolosuhteissa. Erikoisen tilanteesta teki Jonesin kotimaan Australian kansallismusiikin puuttuminen, koska kisajärjestäjät eivät osanneet odottaa yllätysvoittajaa, minkä seurauksena hänen kunniakseen soitettiin "Paljon onnea vaan". Jones ajoi kauden aikana vielä kerran palkintokorokkeelle, kun hän sijoittui kolmanneksi Italiassa. Talli sijoittui lopputuloksissa seitsemänneksi.
Menestys hiipuu.
Talli koki merkittäviä muutoksia, kun loppuvuodesta 1977 tallista lähtivät sponsorivastaava Jackie Oliver sekä tallin autojen pääsuunnittelija Tony Southgate, jotka perustivat oman tallin, Arrowsin. Shadowin ja Arrowsin välille muodostui oikeustaistelu, kun Shadowin mukaan Arrowsin FA1-auto oli liialti kopioitu malli Shadowin omasta DN9-autosta. Tuomioistuimen päätöksellä Arrows joutui suunnittelemaan autonsa uudelleen. Shadowin kuljettajina toimivat kaudella Hans-Joachim Stuck ja Clay Regazzoni, jotka ajoivat kauden aikana kolmesti viidennelle sijalle. Talli sijoittui valmistajien MM-pisteissä yhdenneksitoista häviten juuri perustetulle Arrows-tallille viidellä pisteellä.
Kaksi viimeistä kautta olivat tallille hankalat. Kaudella tallin kuljettaja Elio de Angelis ajoi tallin ainoan pistesijoituksen kauden päätösosakilpailussa sijoittumalla neljänneksi. Talli oli MM-pisteissä kymmenes. Kaudella talli pääsi kilpailuun mukaan vain Etelä-Afrikassa, missä Geoff Lees oli kolmastoista. Tallin viimeinen kilpailu oli Ranskan osakilpailu, missä tallin autot karsiutuivat ja talli päätti lopettaa toimintansa.
Saavutukset.
Voitot
Paalupaikat
Palkintokorokesijat
Nopeimmat kierrokset